เงินบาทแตะ 35.08 บ. อ่อนค่าตามตลาดโลก! จับตา “กนง.” ประชุมนัดพิเศษปรับดอกเบี้ย
เงินบาทแตะ 35.08 บ. อ่อนค่าตามตลาดโลก! หลังไม่มั่นใจแบงก์ชาติทั่วโลกเร่งขึ้นดอกเบี้ยแก้ปัญหาเงินเฟ้อและภาวะเศรษฐกิจชะลอตัวได้หรือไม่ ตลาดจับดูท่าที “ธปท.” ว่ากนง. ประชุมนัดพิเศษ จะมีแนวโน้มปรับขึ้นอัตราดอกเบี้ยหลังจากได้ส่งสัญญาณในการประชุมครั้งก่อน
เงินบาทแตะ 35.08 บ. อ่อนค่าตามตลาดโลก! หลังไม่มั่นใจแบงก์ชาติทั่วโลกเร่งขึ้นดอกเบี้ยแก้ปัญหาเงินเฟ้อและภาวะเศรษฐกิจชะลอตัวได้หรือไม่ ตลาดจับดูท่าที “ธปท.” ว่ากนง. ประชุมนัดพิเศษ จะมีแนวโน้มปรับขึ้นอัตราดอกเบี้ยหลังจากได้ส่งสัญญาณในการประชุมครั้งก่อน
17 มิ.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 35.08 บาท/ดอลลาร์ อ่อนค่าเล็กน้อยจากปิดตลาดเย็นวานนี้ที่ระดับ 35.07 บาท/ดอลลาร์ เคลื่อนไหวในทิศทางเดียวกับตลาดโลก แต่ตลาดยังไม่มั่นใจว่าการที่ธนาคารกลางของแต่ละประเทศปรับขึ้นอัตราดอกเบี้ยแล้วนั้นจะสามารถแก้ปัญหาเงินเฟ้อและภาวะเศรษฐกิจชะลอตัวลงได้หรือไม่
“บาทอ่อนค่าจากเย็นวานนี้เล็กน้อย แต่ตลาดยังไม่มั่นใจว่าการปรับขึ้นดอกเบี้ยจะสามารถแก้ปัญหาได้หรือไม่” นักบริหารเงิน กล่าว
โดยนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 34.95 – 35.15 บาท/ดอลลาร์
อย่างไรก็ตาม ตลาดจับตาดูท่าทีของธนาคารแห่งประเทศไทย (ธปท.) ว่าจะมีการประชุมคณะกรรมการนโยบายการเงิน (กนง.) นัดพิเศษหรือไม่ เนื่องจากวาระการประชุมที่กำหนดไว้จะมีขึ้นในเดือนส.ค.2565 ซึ่งนานเกินไป และหากมีการประชุมนัดพิเศษก็มีแนวโน้มที่จะปรับขึ้นอัตราดอกเบี้ยหลังจากได้ส่งสัญญาณในการประชุมครั้งก่อน
“ที่ผ่านมา กนง.เคยมีการประชุมนัดพิเศษ แต่เป็นเรื่องการพิจารณาปรับลดอัตราดอกเบี้ย” นักบริหารเงิน กล่าว
THAI BAHT FIX 3M (16 มิ.ย.) อยู่ที่ระดับ 0.54337% ส่วน THAI BAHT FIX 6M อยู่ที่ระดับ 0.90092%